****

 **REPUBLIKA HRVATSKA
KRAPINSKO-ZAGORSKA ŽUPANIJA**

 **ŽUPAN**

KLASA: 320-01/19-01/70

URBROJ: 2140/01-02-19-01

Krapina, 02. kolovoza 2019.

**Javni poziv za iskazom interesa za ulaganje u modernizaciju i povećanje konkurentnosti u preradi i stavljanju na tržište poljoprivrednih i prehrambenih proizvoda na poljoprivrednim gospodstvima na području**

**Krapinsko-zagorskoj županiji u 2019. godini**

Cilj provedbe Javnog poziva za iskazom interesa je dobiti informaciju od potencijalnih prihvatljivih korisnika s područja Krapinsko-zagorske županije o njihovim planiranim ulaganjima vezanim zamodernizaciju i povećanje konkurentnosti u preradi i stavljanju na tržište poljoprivrednih i prehrambenih proizvoda koje će provesti na svojim poljoprivrednim gospodarstvima u 2019. godini.

Krapinsko-zagorska županija će kroz Natječaj za dodjelu potpora za ulaganje u modernizaciju i povećanje konkurentnosti poljoprivrednika u preradi i stavljanju na tržište poljoprivrednih i prehrambenih proizvoda na području Krapinsko-zagorske županije u 2019. godini dodjeljivati potpore u obliku bespovratnih financijskih sredstava za provođenje prihvatljivih aktivnosti, a maksimalni iznos potpore po korisniku iznositi će do 50.000,00 kuna odnosno do 60% od ukupno prihvatljivih aktivnosti.

Prihvatljive aktivnosti za koje će se odobravati potpore su:

1. Ulaganje u kupnju automata za trženje poljoprivrednih proizvoda,
2. Ulaganje u kupnju opreme:
* za čuvanje i preradu mlijeka;
* za skladištenje ratarskog i industrijskog bilja za ishranu stoke;
* za doradu, preradu, pakiranje i skladištenje voća;
* za doradu, preradu, pakiranje i skladištenje povrća;
* za preradu grožđa, proizvodnju i čuvanje vina;
* doradu, preradu, pakiranje i skladištenje proizvoda ekološke poljoprivredne proizvodnje.
1. Ulaganje u kupnju opreme za opremanje objekata za klanje zagorskog purana na gospodarstvima podrijetla,
2. Ulaganje u kupnju rashladnih vitrina za trženje zagorskog purana.

Stoga, pozivamo sva zainteresirana poljoprivredna gospodstava s područja Krapinsko-zagorske županije da ispune „Anketni upitnik“ koji je sastavni dio ovog Javnog poziva kako bi Krapinsko-zagorska županija temeljem iskazanih interesa poljoprivrednih gospodarstava ciljano provela Natječaj za dodjelu potpora za ulaganje u modernizaciju i povećanje konkurentnosti poljoprivrednika u preradi i stavljanju na tržište poljoprivrednih i prehrambenih proizvode na području Krapinsko-zagorske županije u 2019. godini.

Popunjeni „Anketni upitnik“ dostavite nam na adresu elektronske pošte: snjezana.murr@kzz.hr do **23. kolovoza 2019. godin**e ili na adresu Krapinsko-zagorska županija, Upravni odjel za gospodarstvo, poljoprivredu, promet i komunalnu infrastruktura, Magistratska 1, Krapina.

 **ŽUPAN**

Željko Kolar

Dostaviti:

1. Upravni odjel za gospodarstvo, poljoprivredu, promet i

komunalnu infrastrukturu,

1. Korisnicima poljoprivrednih potpora KZŽ,
2. Ministarstvo poljoprivrede, Služba za stručnu podršku - područna jedinica Krapina, D. G. Krambergerova 1, n/p Darko Antonina, voditelj službe,
3. Regionalni ured HAPIH, Frana Galovića 13, Krapina, n/p Mirjane Očko, voditeljica ureda,
4. Za zbirku isprava,
5. Pismohrana.